
1. Összefoglaló

1.1. A tananyag egység célja

A képzés együttműködési, tanulási környezetének megteremtése, a résztvevők ráhangolása a folyamatra és a különféle feladatokra. 
Feloldani félelmeiket, megismerni elvárásaikat, megteremteni a jó hangulatú együttműködés légkörét. Megalapozni a kölcsönös vállalások szerződéses rendszerét.
Megértetni a résztvevőkkel, hogy önálósságuk, egyéni boldogulásuk érdekében, a munkaerőpiacra akár későbbiekben is visszatérni képessé fognak válni a képzés során. 
Megismeretetni a résztvevőkkel a képzés módszereteit, az együttdolgozás módját, lehetőségeit és az ezzel járó felelősséget.
Felkészíteni a résztvevőket a tanulási eszköztárának használatára. 
Megismertetni a résztvevőket a személyiség kialakulásának tényezőveil, útjával, elemezni, ők mit gondolnak magukról és hol tartanak ebben a folyamatban. 
Terepet biztosítani arra, hogy a résztvevők bemutatkozzanak egymásnak és megtudjanak egymásról minél többet. Igazán lássák és értsék a másikat, elkezdjék elfogadni egymást és a másikat.

1.2. Tartalmi sajátosságok, megszerzendő kompetenciák 

A tananyag egység tartalmi sajátossága, hogy egyszerre kell megteremteni az egész képzési folyamatra vonatkozó együtt munkálkodás alapjait, illetve a kompetenciák közül a személyiség ismeretére vonatkozó tudást átadni, az önmagunkról kommunikálás képességét elősegíteni, fejleszteni.
Megszerzendő kompetenciák a tananyag egység sorám:
A személyiség fejlődésének ismerete, a szocializációs folyamat és a személyes életút összefüggéseinek megismerése. 
A személyiség fejlődését veszélyeztető tényezők ismerete.


1.3. Követelmények a képzés szereplőitől

Tréner: képes legyen a fenti tartalmi célok együttes elérésére vezetni a csoportot
Mentor: támogassa a trénert és a résztvevőket, értse meg a módszereket
Szupervízor: biztosítsa a résztvevők ott létét, támogassa munkájukat
Résztvevők: értsék meg az együttműködés, a közös vállalások fontosságát

2. A tananyag egység felépítése és módszerei - programterv

	A téma feldolgozásának tartalmi elemei, menete

	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	
Bevezetés, köszöntő
Megbízó köszönti a résztvevőket, bemutatja a trénert



	1.
óra
	plenáris megnyitó

	

	Ismerkedés: 
"Közös teázás gyakorlat": halk zeneszó kíséretében mindenki találkozzon olyanokkal, akiket nem jól ismer. 

	
	Páros kommunikáció több fordulóban: max. 4-5 perc/forduló, 3 forduló.

	feladatlap: Közös teázás

	Tréneri programismertetés, szerepek bemutatása 
Feladatlapok használatának bemutatása, kipróbálása


	
	Tréneri ismertető
	flipchart, azonosító ábrák

	Tanuló csoportok (TCS-k) megalakítása
Véletlenszerű csoportalakítás 

	
	Csoportalakítás plenárisan, kiscsoportos beszélgetés
	feladatlap: TCS-k, mentorok és supervisor neve

	Feldolgozás munkahelyi környezetben
- elvárások, félelmek, kérdések

	2.-4. óra
	feladatlap alapján munkahelyen, egyéni munka
	feladatlap: Én és a képzés

	További ajánlott gyakorlat:
Képeslapok (Bemutatkozó gyakorlat) - 
	
	
	feladatlap: Mi jut eszébe a képről? ; Képek (legalább kétszer annyi, ahányan vannak a csoportban)

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	ráhangolás
	hangulatkártyák smiley-kkal (A/6 kartonok)

	Elvárások, félelmek, kérdések feldolgozása.



Feladatlap kiadása

	
	megbeszélés TCS-kban az előző napi egyéni munka alapján
megosztás plenárisan kijelölt szóvivőkön keresztül

	Szerződés szövege

	"Együttműködési megállapodás" a folyamatra:
előzetesen megfogalmazott szöveg felolvasása és bemutatása és aláírása

	
	
	Flipchart (megírt szöveg)

	Csoportfénykép

	
	
	fényképezőgép

	Feldolgozás munkahelyi környezetben
- Munkahelyi feldolgozás/ felkészülés másnapra: munkahelyen történő feldolgozás
	2.-4. óra

	Munkahelyi feldolgozás/ felkészülés másnapra: munkahelyen történő feldolgozás
	Feladatlap: Ki vagyok én? (Az én filmem)

	További ajánlott gyakorlat:
Csoporttabló készítése
	
	Végrehajtás TCS-ban, bemutatás plenárisan az egész csoport előtt
	Feladatlap: Készítsenek csoporttablót; Olló, ragasztó, színes lapok, újságok, krepp papír – flipchart lapok (1/csoport)

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	ráhangolás
	hangulatkártyák smiley-kkal (A/6 kartonok)

	Tantermi program
Bemutatkozás
	
	előző nap kitöltött feladatlapok alapján TCS-ban
	Feladatlap: Ki vagyok én? (Az én filmem)

	Feladatkiadás
	
	
	

	Feldolgozás munkahelyi környezetben
- Munkahelyi feldolgozás/ felkészülés másnapra
	2. óra
	felkészülés arra, mit fog a résztvevő elmondani egy másik kollégáról
	Ki a másik? (Az ő filmje)

	
	3.-4. óra
	kérdés, tisztázás azzal, akit ki-ki be fog mutatni másnap
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	ráhangolás
	hangulatkártyák smiley-kkal (A/6 kartonok)

	Egymás bemutatása

	
	összevont TCS-kben (2-2)
	Feladatlap: Ki a másik? (Az ő filmje)

	Feldolgozás munkahelyi környezetben
Ki mit kapott a családjától és mit kap a munkahelyétől?
Munkahelyi feldolgozás/ felkészülés másnapra
	2.-4.
óra
	megbeszélés TCS-kban
	Feladatlap: Ki mit kapott családjától és mit kap a munkahelyétől?

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1. óra
	ráhangolás
	hangulatkártyák smiley-kkal (A/6 kartonok)

	Téma összefoglalása

	
	Tréneri ismertető

	

	Reflexiók a résztvevőktől: mi volt, ami a héten leginkább megfogta őket?

	
	Résztvevői hozzászólások
	

	Feladatkiadás
	
	
	

	Feldolgozás munkahelyi környezetben
- 'Üzenet a liftből":
Héten tapasztaltak feldolgozása: egyéni visszatekintés, saját aktivitás és tanultak értékelése 
- Héten tapasztaltak feldolgozása: visszacsatolás egymásnak
	2.-4. óra

	TCS-ban
	Feladatlap: Mi volt a legjobb a héten?
Feladatlap: A hét tanulságai

	6. NAP

	Tantermi program
ismétlés, tanultak, gyakoroltak felelevenítése, összefoglalása
VIZSGAFELADAT: Mi fontos magamból? (összegezze, mi az, amit magáról mások megtudtak az Én filmem gyakorlatból. És legalább egy emberről egy dolgot, ami neki fontos volt, indokolja meg, hogy miért – Csoportos feldolgozás) 
	1. óra
	DÖNTÉS ALAPJÁN: utolsó hónapban történik az egyes modulok ismétlése
	

	Feldolgozás munkahelyi környezetben
ismétlés, tanultak, gyakoroltak felelevenítése, összefoglalása
	2. óra
	
	

	
	3. óra
	
	

	
	4. óra

3. Tartalmi elemek 


Ki vagyok én és kik a többiek?
A képzés első tanegységében önmagunkkal foglalkozunk. Önmagunk megismerése elengedhetetlen a tanuláshoz, fejlődéshez.
Minden ember egyedi és megismételhetetlen. Gondoljon erre mindig, amikor önmagára figyel, önmagával foglalkozik. Egyediségünk méltósággal tölthet el bennünket. Seni sem hibátlan, mindenkiből hiányzik valami. Ám mindenki méltán lehet büszke saját létezésére, saját magára.
Próbáljunk a következőkre válaszolni:
· Mennyire vagyok heves természetű vagy éppen nyugodt. Ezt hívják temperamentumnak, vérmérsékletnek, ez egy velünk született alkati alap jellemző.
· Milyen ember vagyok? Milyen a jellemem? Büszke, humoros, bátor, félős, igazmondó, vagy néha hazudós? Folytassa a sort... Ezek az ön jellemvonásai. A jellem, a karakter nagyrészt szerzett, életünk során fejlesztett jellemvonások összessége.
· Mit tud még önmagáról? (Később ezzel fogunk tovább dolgozni.)

„Együttműködési megállapodás” a képzési folyamatra 
A magán- és a munkahelyi életünket egyaránt átszövik a különböző írott vagy íratlan együttműködési megállapodások, szerződések. Ha valamilyen munkahelyre jelentkezünk, vagy egy képzési programon veszünk részt, szerződünk arra, hogy munkánkat, feladatunkat hogyan, milyen színvonalon, milyen eredménnyel látjuk el. Mit kell teljesítenünk és hogyan kell viselkednünk eközben. Ha házasságot kötünk vagy összekötjük az életünket egy hozzánk közelálló partnerrel, akkor is szerződünk vele arra, hogy támogatjuk és segítjük egymást, jóban és rosszban, örömben és bánatban. Ez ugyanígy van a munkahelyen is. 
Minden szerződés tartalmaz elvárást és tartalmaz kötelezettséget. Minden szerződés legalább kétoldalú, de sok esetben többen szerződnek egy közös cél sikeres megvalósítása érdekében. A szerződések, együttműködési megállapodások tehát tartalmazzák a lehetőségeinket, kötelezettségeinket és sok esetben a korlátainkat is. 
Ennek jegyében szerződjünk mi is a képzés sikeres lebonyolítására és megvalósítására következő szöveg elfogadásával:








Együttműködési Megállapodás
Alulírottak, az ERFO alapképzésének résztvevői kinyilvánítjuk szándékunkat és elkötelezettségünket a programban történő aktív közreműködésre. 
A programot fejlesztő folyamatnak tekintjük. Felelősséget vállalunk személyes fejlődésünkért, társaink támogatásáért.
A tréningben a személyes tanulás mellett megosztjuk egymással gondolatainkat, tapasztalatainkat, véleményünket. 
Részvételünket a nyitottság, az egymásra figyelés, egymás segítése, a pontosság, a feladatok elvégzése, a jókedv, és társaink véleményének tiszteletben tartása jellemezze.
Budapest, 2012. november…...























(ezt a Megállapodást irassuk alá flipchart papíron minden résztevevővel és a résztvevők is kapják meg, fűzzék bele kapcsos dossziéjukba)


A személyiség fejlődése
„Az ember legfőbb 
kincse éppen a személyiség, melyet
úgy tudunk megőrizni épen,
ha készen állunk a szüntelen megújulásra.” 
(Goethe)
A világ megismeréséhez vezető úton az első lépés önmagunk ismerete, és önmagunk megismerése.
Ahhoz, hogy képesek legyünk eligazodni a világában, ismernünk kell önmagunkat, önmagunk személyiségét és a velünk együtt élő és dolgozó embertáraink személyiségét is. Képeseknek kell lennünk alkalmazkodni az állandóan változó világhoz, a mindig újabb helyzetekhez és feladatokhoz.


A személyiség fogalma
A személyiség az ember testi, lelki, és közösségi jellegű állandó és változó tulajdonságainak állandóan változásban lévő egysége. Személyiségünk határozza meg a világgal szembeni magatartásunkat és gondolkodásunkat.
A személyiség kialakulása hosszú, sokszor egész életen át tartó folyamat eredménye. Ebben közrejátszik az egyén és a környezet egyaránt. Alapozása a gyermekkorban kezdődik. A fejlődés a növekedés mellett az érés, a kiteljesedés szakaszát is jelenti.  A személyes, velünk született tulajdonságok kiteljesítése mellett a környezet jelenségeit is magunkba szívjuk, alkalmazkodunk a környezet nyújtotta lehetőségekhez és ez visszahat személyiségünkre. Ez utóbbit nevezzünk szocializációnak, ami a közösségben létezés képességét jelenti. 
Mindenki hasonlít valamiben a többiekre, és mindenki kicsit más. Nemcsak a magasságunkban, testsúlyunkban, arcvonásainkban, hangerősségünkben és hangmagasságunkban, hanem személyiségünkben is vannak eltérések.
Mitől vagyok más, mitől más a személyiségem?
· nemi különbségek
· vérmérséklet – temperamentum
· életkor érettség
· intelligencia (logikai, érzelmi)
· műveltségi szint
· tapasztalatok, tanultak, készségek
· nevelés, szülői minták
· belső-külső kontroll
· közösségi érzés – együttérzés más emberekkel
· gyakorlati érzék az adódó életproblémák kezelésére
· énkép, önbecsülés
Mi formálja a személyiségemet olyanná, amilyen?
· Velünk született, hozott tényezők (genetika, amit az őseinktől örököltünk, hatások, amelyek értek bennünket a születés előtt, alatt, stb.)
· Környezeti eredetű, szerzett tényezők (családi, iskolai, közösségi hatások – rádió, tv, sajtó, közvetett környezet)

A család és a szűkebb környezetünk (munkahely, barátok) feladata a személyiségünk fejlődésében
· Fejlesztő hatásokat biztosít a legkorábbi életszakasztól
· Érzelmi, viselkedési modelleket nyújt
· Értékrendet épít
· Felkészít a környezetben való működésre, eligazodásra



























Ezeket a kérdéseket végiggondolva megállapíthatjuk, hogy életünk adott pontján hol állunk, és hová akarunk menni. A magunk által készített tükörbe nézve képességeinket felmérve eldönthetjük, hogy milyen jellegű munkát végezhetünk a siker esélyével. 
Ehhez kívánunk eredményes személyiségfejlesztést, kitartást és jól működő támogató kapcsolatokat. 




4. Diasor 


Amit a trénernek el kell mondania a résztvevőknek

l. ERFOT538_01_Prezi (ppt file)

3. dia: Bevezetés, köszöntés

· Köszöntjük kedves résztvevő! Örülünk, és gratulálunk, hogy az ERFO képzés résztvevői közé választották. Meggyőződésünk, hogy érdekes és hasznos képzés részese lehet az elkövetkezendő hónapokban.  A képzés az Európai Unió támogatásával valósul meg. Sokan dolgoztak azért, hogy a program megvalósulhasson. Kérjük, figyelmével és tapasztalataival Ön is gazdagítsa a programot és a programban résztvevőket. 

· Fontos ismereteket, új tapasztalatokat és jó hangulatú együttléteket kívánunk. 

4. dia: A program ismertetése
A képzés megnevezése: 
Munkavállaláshoz szükséges képességek fejlesztése
A képzés célja: 
A megváltozott munkaképességű munkavállalók munkavállaláshoz szükséges készségeinek fejlesztése. 
Személyes fejlesztés, a munkavállalásban szerzett személyes tapasztalatok megismertetése, és megbeszélése. Egyéni fejlődési területek megfogalmazása és egyéni fejlődés elérése. 

5. dia: A képzés részletes céljai

· Tanulás
· Ügyesedés 
· Önismeretünk erősödése
· Magabiztosság a munkahelyen, a munka világában
· Jobb együttműködés

6. dia: Hogyan ismerjük meg a tantárgyakat? Hogyan tanulunk együtt?
5 nap ugyanaz a tantárgy
Összesen 480 óra, 120 nap 
A munka mellett 
Összegyűjtjük a személyes tapasztalatokat; 
Megbeszélések kis létszámú Tanuló Csoportokban; 
Gyakorlatok 
Tanulságok 
Összefoglalók              

7. dia: Szereplők, csoportok feladata, megnevezése

Tanulócsoport (TCS):
A résztvevők 3-5 fős tanulócsoportokat alakítanak, amelyekben megosztják tapasztalataikat.
Ez Önnek arra jó, hogy kétségeit, gondolatait, ötleteit, megfigyeléseit néhány munkatársával rendszeresen meg tudja beszélni.

TCS felelős:
Olyan résztvevő, akinek feladata a kiscsoportos megbeszélések vezetése, figyelemmel arra, hogy mindenki szót kaphasson és a témával kapcsolatban elmondhassa a véleményét.
A TCS felelős abban segít Önnek, hogy a Tréner vagy a Mentor által kiadott feladatokat a csapat irányítottan tudja végrehajtani.

Tréner:
A tantermi foglalkozást vezeti, a tréning folyamatot összefogja és szakmailag irányítja. 
A Trénerhez minden kérdéssel, problémával fordulhat, a tanteremben mindent ő irányít.

Mentor:
A tantermi foglalkozáson támogatja a résztvevő csoportokat és a trénert; gyakorlati foglalkozásokon segíti a résztvevők tevékenységét, gondoskodik arról, hogy elvégezzék a résztvevők a kiadott feladatokat.
Ön a Mentorhoz a munkahelyi foglalkozások során minden kérdéssel, kérdéssel fordulhat.

Szupervízor:
A gyakorlati, munkahelyi környezetben megvalósított foglalkozáson segíti a mentorok munkáját; gondoskodik arról, hogy a résztvevők jelen legyenek a képzésen és időt és technikai feltételeket biztosít a munkahelyi foglalkozásokra.
A képzéssel kapcsolatos általános észrevételeit a Szupervízornak is elmondhatja.



8. dia: Ki vagyok én és kik a többiek?

Minden ember egyedi és megismételhetetlen. Egyediségünk méltósággal tölthet el bennünket. Senki sem hibátlan, mindenkiből hiányzik valami. Ám mindenki méltán lehet büszke saját létezésére, saját magára. 

9. dia: Kérdések önmagamhoz

Milyen a vérmérsékletem? 
Milyen a jellemem? 
Mit tudok még önmagamról? 

10. dia: Megállapodás, szerződés

Együttműködni, szerződni, megállapodni 
Magánélet, munkahely. 
Írott vagy íratlan formában
Együttműködési megállapodások, szerződések. 
Munkahelyen arra szerződünk, hogy munkánkat, feladatunkat hogyan, miként, milyen eredménnyel látjuk el. 
Mit kell teljesítenünk és hogyan kell viselkednünk eközben. 

11. dia: Szerződés

Tartalma: Elvárás, kötelezettség. 
Két fél között köttetik
Közös érdek
Lehetőségek, kötelezettségek, korlátok.
Időtáv
Következmények 

12. dia: Együttműködési Megállapodás

„Alulírottak, az ERFO alapképzésének résztvevői kinyilvánítjuk szándékunkat és elkötelezettségünket a programban történő aktív közreműködésre. 
A programot fejlesztő folyamatnak tekintjük. Felelősséget vállalunk személyes fejlődésünkért, társaink támogatásáért. 
A tréningben a személyes tanulás mellett megosztjuk egymással gondolatainkat, tapasztalatainkat, véleményünket. 
Részvételünket a nyitottság, az egymásra figyelés, egymás segítése, a pontosság, a feladatok elvégzése, a jókedv, és társaink véleményének tiszteletben tartása jellemezze. 
Budapest, 2012. november…... “


13. dia: Mitől vagyok más?


Nem 
Életkor 
Tanultság 
Nevelés 
Gyakorlati érzék 
Vérmérséklet… 

14. dia: Mi hat a személyiségünkre?

Velünk született, hozott tényezők (genetika, örökletes hatások)
Környezeti eredetű, szerzett tényezők (család, iskola, közösség, tv, rádió, munkahely)

15. dia: Szűkebb környezet hatása személyiség fejlődésre

Fejlesztő hatás 
Érzelmi, viselkedési modell 
Értékrend építés 
Felkészítés a környezetben működésre, eligazodásra 













5. Tréneri instrukciók 

Gyakorlatok leírása

	Cím
	Közös teázás

	Cél
	· A csoport tagjainak egymásra hangolása. 
· Egymás megismerése.
· Kapcsolatteremtés elősegítés.
· Oldottság érzésének megteremtése

	Sorszám
	Feladat lépései
	Időigény

	1. 
	
A csoport tagjai közös teázás keretében kapcsolatot és beszélgetést kezdeményeznek egymással.
A csoporttagok tetszőleges (hobbi, érdeklődés, film vagy utazási élmény, stb.) témákban kötetlenül beszélgetnek egymással, de a tréner is megadhat témákat.
A résztvevőknek, a lehető legtöbb emberrel kapcsolatba kell kerülniük.
Szűkösebb időkeret esetén legalább 2 forgást csináljunk.
Új témánál a résztvevők beszélgető partnert váltanak.

	15-20’

	2. 
	Résztvevők töltsék ki a vonatkozó feladatlapot, amelyen rögzíteni tudják, mit tudtak meg a másikról. (Nem kell részletesen fogalmazni, de lehető legtöbb dolgot jegyezzék le – résztvevői képességektől függően).

	5’


	Megbeszélés szempontjai
· Megtudtak- e olyan információkat a másikról, amit eddig nem ismertek?


	Résztvevők
Tetszés szerinti csoport létszám.


	Időigény
cca. 20 perc


	Alkalmazási terület
Bevezető, ráhangoló gyakorlat.


	Korlátok, javaslatok
A gyakorlatot úgyis lebonyolíthatjuk, hogy megkérjük a résztvevőket, egy A/4-es papírra, olvashatóan írjanak fel magukról információkat, amiket szívesen megosztanak a többiekkel. Ezt a papírt tűzzék ki a ruhájukra. A kitűzött információk alapján lehet kérdezni egymástól.


	Eszközök
Feladatlap

	Egyéb
-






	Cím
	Az én filmem

	Cél
	Személyes bemutatkozás
Bizalom-építés.
Egymás megismerése.
Az aktív figyelem, információk pontos és tárgyszerű visszaadásának gyakorlása.


	Sorszám
	Feladat lépései
	Időigény

	1. 
	
Az alábbi instrukciót adjuk a csoportnak:
„Gondoljátok végig életetek 3 olyan időszakát, pillanatát, amely meghatározó volt személyes életetekben és szakmai pályátokon. Indokoljátok meg, hogy miért ezt a pillanatot, időszakot választottátok.
Merevítsétek ki ezeket az időszakokat, pillanatokat és rajzoljátok le. (miről szól az adott időszak, kik a szereplők, mi a helyszín, stb.). Legyen egyik pillanat a családé, másik az isokláé, harmadik a munkahelyé.”

	5’

	2. 
	Rajzolás, egyéni munka Feladatlapon (Ki vagyok én? Az én filmem). A Mentor, Szupervízor közreműködők segítenek, ha a résztvevők nem értik a feladatot.

	Munkahelyi környezetben

	3. 
	Arra kérjük a résztvevőket, a TCS-ban mutassák be egymásnak a saját filmüket és hallgassák, ismerjék meg a TCS tagok filmjét. Válasszanak egy párt maguknak, és annak a filmjét úgy figyeljék, hogy közben jegyezzék fel, amit fontosnak tartanak a Ki a másik? (Az ő filmje) feladatlapra. 

	5’

	4. 
	Az „Én filmem” bemutatása TCS-ben

	30’

	5. 
	Munkahelyi környezetben megbeszélés azzal a kollégával, akit másnap be fog mutatni ki-ki.
	Munkahelyi környezetben

	6. 
	A tanteremben összevont TCS-kben (2) mindenki egy más valaki filmjét mutatja be az elkészült rajz segítségével. 
A plenáris ismertetés elhangzása után, mindenki kiegészítheti azt, amit társa az ismertetés során elmondott.
Amennyiben van idő, lehetőség van a csoport tagjainak egymástól kérdezni, amire még kíváncsiak, ami felkeltette az érdeklődésüket, amiről szívesen hallanának további információkat.

	40’

	Időigény
60-90’ (tantermi)


	Korlátok, javaslatok

· Ha kicsi a csoport (6-10 fő) megfontolhatjuk, hogy mindenki a saját moziját ismerteti. Ebben az esetben mélyebb, személyes ismertetéseket kapunk.

· Ha nagyobb a csoport, vagy dinamikusabbá akarjuk tenni a programot,  párok helyett triádokat alakíthatunk.

· Fontos! A résztvevők figyelmét hívjuk fel, hogy egymás moziját nem kommentáljuk, saját véleményünkkel nem egészítjük ki. Azokat az információkat közöljük, amelyeket társunk elmondott. Se többet, se kevesebbet.


	Eszközök
Feldatlap, Filcek, gyurmaragasztó.








6. Feladatlapok
















































A tananyagot készítette a Konett Team tananyaga alapján
a TÁMOP-5.3.8-11/A1-2012-0001 számú kiemelt projektet megvalósító konzorcium

